《九莲》
清代·孙泉

屐齿摩天鸟道平，下方无际转心惊。古岩日背长凝雪，深坞春迟偶听莺。

云返危峰千树暗，石沈绝涧万山鸣。访奇侧下悬崖坐，贪看飞泉不肯行。

作者简介：（1640—1700）河南辉县人，字静紫，号担峰。康熙二十一年进士，官内阁中书。精研理学，为时人推重。有《担峰诗》、《徽言秘旨》、《担峰文集》、《醒书选》、《担峰真面目》、《担峰友声》等。